**ГОДИШЕН ИЗВЕШТАЈ ЗА 2023 ГОДИНА**

**ЗА СПРОВЕДУВАЊЕ НА АКЦИСКИОТ ПЛАН НА СТРАТЕГИЈАТА ЗА РЕФОРМА НА ЈАВНАТА АДМИНИСТРАЦИЈА 2023-2030**

[Publish Date]

СОДРЖИНА

[СОДРЖИНА 2](#_Toc169179880)

[ЛИСТА НА КРАТЕНКИ 3](#_Toc169179881)

[РЕЗИМЕ 5](#_Toc169179882)

[ВОВЕДНО ОБРАЌАЊЕ 11](#_Toc169179883)

[ВОВЕД 12](#_Toc169179884)

[**1. КРЕИРАЊЕ НА ПОЛИТИКИ И КООРДИНАЦИЈА** 13](#_Toc169179885)

[1.1 Посебна цел: Воспоставен конзистентен и функционален систем за планирање ,креирање политики и донесување закони 15](#_Toc169179886)

[1.2 Посебна цел: Зголемена транспарентност, инклузивност и партиципативност во процесот на креирање политики и подготовка на закони 19](#_Toc169179887)

[**2.** **ЈАВНА СЛУЖБА И УПРАВУВАЊЕ СО ЧОВЕЧКИ РЕСУРСИ** 21](#_Toc169179888)

[2.1 Посебна цел: Деполитизација на администрацијата преку зајакната примена на начелата на заслуги, еднакви можности и соодветна и правична застапеност и професионализација на високите раководни позиции 26](#_Toc169179889)

[2.2 Посебна цел: Професионална јавна администрација (развој на професија – административен службеник) 26](#_Toc169179890)

[2.3 Посебна цел: Обезбедување квалитет и стручност на јавната администрација 27](#_Toc169179891)

[**3.** **ОДГОВОРНОСТ, ОТЧЕТНОСТ И ТРАНСПАРЕНТНОСТ** 28](#_Toc169179892)

[3.1 Посебна цел: Кохерентна и оптимизирана државната управа 27](#_Toc168574250)

[3.2 Посебна цел: Подобрена ефикасност на управните постапки 28](#_Toc168574251)

[3.3 Посебна цел: Зајакнат интегритет на институциите 29](#_Toc168574252)

[3.4 Посебна цел: Зајакната транспарентност на институциите на државно и локално ниво 31](#_Toc168574253)

[3.5 Посебна цел: Создавање на поволно опкружување за користење на податоците од јавниот сектор 37](#_Toc168574254)

[**4.** **ДАВАЊЕ УСЛУГИ И ИКТ ПОДДРШКА НА АДМИНИСТРАЦИЈАТА** 38](#_Toc169179893)

[4.1 Посебна цел: Дигитална средина за подобро работење на администрацијата 41](#_Toc169179894)

[4.2 Посебна цел: Зголемен квалитет и достапност до услугите 45](#_Toc169179895)

[КОМУНИКАЦИСКИ АКТИВНОСТИ 48](#_Toc169179896)

ЛИСТА НА КРАТЕНКИ

|  |  |
| --- | --- |
| AЗПСПИЈК | Агенција за заштита на правото на слободен пристап до информации од јавен карактер |
| АП | Акциски план |
| ВРСМ | Влада на Република Северна Македонија |
| ГПВРСМ | Годишна програма за работа на Владата на Република Северна Македонија |
| ГС ВРСМ | Генерален секретаријат на Владата на Република Северна Македонија |
| ДАРСМ | Државен архив на Република Северна Македонија |
| ДЗС | Државен завод за статистика |
| ДКСК  ДМС | Државна комисија за спречување на корупцијата  Национален систем за управување со документи |
| ДУИ | Државен управен инспекторат |
| ЕДП | Табели за државен долг |
| ЕНЕР | Единствен национален електронски регистар на прописи |
| ЕСА | Европски систем на сметки (European System of Accounts –ESA) |
| ЕТУ | Една точка на услуги |
| ЕУ | Европска Унија |
| ЗАС | Закон за административни службеници |
| ЗВЈС | Закон за вработените во јавниот сектор |
| ЗВРС | Закон за висока раководна служба |
| ЗОУП | Закон за општата управна постапка |
| ЗСПИЈК | Закон за слободен пристап до информации од јавен карактер |
| ИКТ | Информациско-комуникациски технологии |
| ИПА | Инструмент за претпристапна помош |
| ЈП | Јавни претпријатија |
| МВР | Министерство за внатрешни работи |
| МИОА | Министерство за информатичко општество и администрација |
| МП | Министерство за правда |
| МПСОЗ | Министерство за политички систем и односи меѓу заедниците |
| МТСП | Министерство за труд и социјална политика |
| МФ | Министерство за финансии |
| НПАА | Национална програма за усвојување на европското законодавство |
| ОБСЕ | Организација за безбедност и соработка во Европа |
| ОДУ | Органи на државна управа |
| ОСР | Оценка на спроведување на регулативата |
| ПВР | Проценка на влијание на регулативата |
| РЈА | Реформа на јавна администрација |
| СЕП | Секретаријат за европски прашања |
| СЗ | Секретаријат за законодавство |
| СИГМА | Заедничка иницијатива на OЕЦД и Европската Комисија (SIGMA - Support for Improvement in Governance and Management), |
| СРЈА | Стратегија за реформа на јавна администрација |
| УНОПС | Канцеларија за услуги на проекти на Обединетите нации (UNOPS: United Nations Office for Project Services) |
| УЧР  ЦУП  ПВР  ЗОРОДУ ИСУЧР МЛС  МЕ  МЗШВ ДБКИ  ЗЕЛС  DCAF  НДИ  ЗЗУ  ОДУ  СРСМ  РСМ  НКБК  ДАРСМ  СЕН  ЕУПАН  EIPA  МИМ | Управување со човечки ресурси  Центар за управување со промени  Проценка на влијание на регулативата  Закон за организација и работа на органите на државната управа  Информациски систем за управување со човечки ресурси  Министерство за локална самоуправа  Министерство за економија  Министерство за земјоделство, шумарство и водостопанство  Дирекцијата за безбедност на класифицирани информации  Заедница на единиците на локална самоуправа  Женевски Центар за управување со безбедносниот сектор (Geneva Centre for Security Sector Governance)  Национален демократски институт  Закон за заштита на укажувачи  Органи на државна управа  Собрание на Република Северна Македонија  Република Северна Македонија  Национална канцеларија за бродбенд компетентност  Дигитална агенција на Република Северна Македонија  Систем за електронска најава  Европска мрежа на јавни администрации (European Public Administration Network)  Европскиот институт за јавна администрација (European Institute of Public Administration).  Македонска информациска магистрала |

РЕЗИМЕ

Првиот годишен Извештај претставува преглед за напредокот во спроведување на Стратегијата за РЈА 2023-2030 и Акцискиот план 2023-2026 и постигнатите резултати во периодот јули – декември 2023 година. Извештајот содржи информации за реализацијата на активностите кои биле предвидени да започнат во 2023 година, завршиле во 2023 година и активности кои започнале да се спроведуваат во извештајниот период, а треба да завршат во наредните квартали. **Од вкупно 99 активности** за кои се известува во период јули – декември 2023 година **целосно спроведени се 10** активности (реализирани на време 7 активности, а реализирани со **доцнење 3 активности), во тек се 65 активности, а доцнат со реализација 24 активности**. **За временската рамка за 2023 година степенот на реализација е 76%.**

**Степен на реализација во период јули - декември 2023**

**СТЕПЕН НА РЕАЛИЗАЦИЈА ПО ПРИОРИТЕТНА ОБЛАСТ**

**Приоритетна област 1: Креирање политики и координација**

**Приоритетна област 2: Јавна служба и управување со човечки ресурси**

**Приоритетна област 3: Одговорност, отчетност и транспарентност**

**Приоритетна област 4: Давање услуги и дигитална трансформација**

**Степен на имплементација на активности од АП на СРЈА (2023 - 2023) по приоритетни области**

|  |  |  |  |  |  |
| --- | --- | --- | --- | --- | --- |
|  | **Реализирани** | **Реализирани со доцнење** | **Во тек** | **Доцнат** | **Вкупно** |
| ПО1 | 4 | 1 | 26 | 11 | 42 |
| ПО2 | 0 | 0 | 0 | 1 | 1 |
| ПО3 | 1 | 2 | 12 | 6 | 21 |
| ПО4 | 2 | 0 | 27 | 6 | 35 |

**СТАТУС НА РЕАЛИЗАЦИЈА ПО ИНСТИТУЦИИ НОСИТЕЛИ НА АКТИВНОСТИ**

|  |  |  |  |  |  |
| --- | --- | --- | --- | --- | --- |
| **Институција** | **Реализирани** | **Реализирани со доцнење** | **Во тек** | **Доцнат** | **Вкупно** |
| Министерство за информатичко општество и администрација | 2 | 0 | 37 | 11 | 50 |
| Генерален секретаријат | 3 | 0 | 7 | 6 | 16 |
| Секретаријат за европски прашања | 0 | 1 | 11 | 3 | 15 |
| Државен завод за статистика | 1 | 0 | 2 | 0 | 3 |
| Инспекциски совет | 0 | 0 | 1 | 2 | 3 |
| Министерство за труд и социјална политика | 0 | 0 | 3 | 0 | 3 |
| Заменик Претседател на Влада на РСМ | 1 | 1 | 0 | 0 | 2 |
| Секретаријат за законодавство | 0 | 0 | 1 | 1 | 2 |
| Државна комисија за спречување на корупцијата | 0 | 0 | 2 | 0 | 2 |
| Влада на РСМ | 0 | 1 | 0 | 0 | 1 |
| Министерство за правда | 0 | 0 | 0 | 1 | 1 |
| Агенција за заштита на праввото на слободен пристап до информации од јавен карактер | 0 | 0 | 1 | 0 | 1 |
| **Вкупно по статус** | **7** | 3 | **65** | **24** | **99** |

**КЛУЧНИ РЕЗУЛТАТИ**

**Зајакната транспарентност на институциите и механизмите за достапност на информациите од јавен карактер**

|  |  |  |
| --- | --- | --- |
| Индикатор | 2021 | 2022 |
|  |  |  |

**Воспоставени механизми за планирање, имплементација и мониторинг на принципите на отворени податоци и зајакнување на свеста кај граѓаните и бизнис заедницата**

|  |  |  |
| --- | --- | --- |
| Индикатор | 2021 | 2022 |
| % на органите на државна управа, агенции и инспекциски служби од централна власт кои објавуваат документи според стандардите за “отворени податоци“ на платформата за отворени податоци | 53% | 57% |

**ПРОЦЕС НА ИЗВЕСТУВАЊЕ**

ВОВЕДНО ОБРАЌАЊЕ

Реформата на јавната администрација продолжува да биде еден од клучните приоритети во пристапното партнерство и важен предуслов во процесот на европската интеграција на Република Северна Македонија. Согласно новата Методологија за пристапни преговори, РЈА за првпат конкретно се дефинира како област која е опфатена со процесот и е дел од првиот Кластер „Основи“, кој е од суштинско значење за динамиката на преговорите во целина. Воспоставување на ефикасна државна и јавна администрација не само што е услов за влез во ЕУ, туку е и потребнo пред се за подобрување на квалитетот на живот на граѓаните преку воспоставување на стандардите на ЕУ.

Во таа насока Владата ја потврдува силната политичка посветеност на процесот на реформите на јавната администрација преку подготовка на нова Стратегијата за реформа на јавната администрација (СРЈА) 2023 – 2030 со Акциски план (АП) 2023-2026 каде што се утврдени приоритетни цели за обезбедување на деполитизирана, професионална и транспарентна јавна администрација базирана на дигитализација која обезбедува квалитетни и брзи услуги за граѓаните и деловните субјекти. Остварувањето на овие цели ќе биде овозможено преку воспоставување на кохерентен систем на плати и реорганизирани и оптимизирани институции со зајакнат интегритет, како и финализирање на законските решенија како правна основа за преземањето на следните чекори.

За успешна имплементација на реформските активности, покрај МИОА како институција надлежна за координација на процесот на РЈА, потребно е активно вклучување на институциите надлежните во спроведувањето на мерките и активностите на Стратегијата за реформа на јавната администрација и соработка со сите засегнати страни, посебно граѓанскиот сектор, се со цел да им се обезбедат квалитетни и брзи услуги на граѓаните и бизнис заедницата.

Спроведувањето на реформите во минатото беше во голем дел подржано од ЕУ и други билатерални и меѓународни донатори, како и со вклученост и тесна соработка со граѓанското општество, на која се надевам ќе продолжи и во наредниот период.

ВОВЕД

Првиот годишен Извештај претставува преглед за напредокот во спроведување на Стратегијата за РЈА 2023-2030 и Акциски план 2023-2026 и постигнатите резултати во периодот јули – декември 2023 година. Извештајот содржи информации за реализацијата на активностите предвидени да започнат од јули 2023 година, и активности кои се финализираат во 2023 година.

Статусот на имплементација на активностите се прикажува на три нивоа. „Целосно спроведени“ активности се оние активности кои се реализирани во целост согласно предвидениот временски рок во АП. „Во тек на спроведување“ се активности чиешто спроведување започнало или се очекува да започне во предвидениот рок. „Доцни“ се однесува на активност чие спроведување го надминува предвидениот рок или активност чиешто спроведување воопшто не отпочнало во рокот планиран со АП. Оценката за реализација од стручен аспект ја утврдува МИОА врз основа на информациите добиени од институцијата задолжена за спроведувањето на конкретната активност. Оценката може да претрпи измени по анализата на МИОА и спроведените дискусии со институцијата задолжена за спроведување на активноста.

**СТАТУС НА ИМПЛЕМЕНТАЦИЈА**

|  |
| --- |
| **реализирано** |
| **во тек** |
| **доцни** |
| **реализирано со доцнење** |

Овој Извештај вклучува податоци/преглед на состојбата на имплементацијата на Акцискиот план од донесувањето на СРЈА и АП ( јули 2023 година) до крајот на овој извештаен период (декември 2023 година) заради обезбедување на целосен приказ

# **1. КРЕИРАЊЕ НА ПОЛИТИКИ И КООРДИНАЦИЈА**

За постигнување на целите во рамките на оваа приоритетна област во 2023 година се спроведоа активности насочени кон развивање и одржување на функционален механизам за усогласување на долгорочното со среднорочното и годишното планирање во органите на државна управа, унапредување на системот на координација на политики и одлучување на Владата, зголемување на транспарентноста во процесот на креирање политики и подготовка на законодавството, како и подобрување на квалитетот и достапноста на статистичките податоци. Напредокот во постигнувањето на општата цел во оваа приоритетна област ќе се мери преку показателот на СИГМА за областа Развој и координација на политики. Со оглед на фактот дека СИГМА не го следи напредокот секоја година ниту објавува извештаи, не постои податок за 2023 година. Почетна вредност е податокот од последниот Извештај за мониторинг на СИГМА за 2021 година кој изнесува 2,1.[[1]](#footnote-1)

**ОПШТА ЦЕЛ**

ЕФЕКТИВНО, ЕФИКАСНО,транспарентно,ИНКЛУЗИВНО КРЕИРАНИ ПОЛИТИКИ базирани на докази

**ИМПЛЕМЕНТАЦИЈА НА АКТИВНОСТИ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Посебна цел** | **Реализирани** | | **Реализирани со доцнење** | | **Во тек** | | **Доцнат** | | **Вкупно** |
| Воспоставен конзистентен и функционален систем за планирање, креирање политики и донесување закони | 3 | | 0 | | 23 | | 8 | | 34 |
| Зголемена транспарентност, инклузивност и партиципативност во процесот на креирање политики и подготовка на закони | 1 | | 0 | | 3 | | 4 | | 8 |
|  | |  | |  | |  | |  | |
| **Индикатор на ниво на општа цел** | | **Основна вредност** | | **Преодна вредност (2026)** | | **Целна вредност (2030)** | | **Измерена вредност (2023)** | |
| Вредност на показателот на СИГМА за тематската област Развој и координација на политики од Начелата на јавната администрација | | 2.1 | | 3 | | 4 | |  | |

|  |  |  |  |  |
| --- | --- | --- | --- | --- |
| **Индикатор на ниво на посебни цели** | **Основна вредност** | **Преодна вредност (2026)** | **Целна вредност (2030)** | **Измерена вредност (2023)** |
| Показател на квалитет на прописите (Regulatory Quality -ранг на Светска Банка) | 0.4 | 0.5 | 0.7 |  |
| Консултации со јавноста за јавни политики (СИГМА оценка) | 2 | 2.5 | 3.5 | 2 |

|  |  |  |  |  |
| --- | --- | --- | --- | --- |
| **Индикатор на ниво на мерки** | **Основна вредност** | **Преодна вредност (2026)** | **Целна вредност (2030)** | **Измерена вредност (2023)** |
| Процент на секторски стратегии што се целосно усогласени со методолошките критериуми | 0% | 90% | 100% | 41.7% |
| Процент на јавно објавени извештаи за спроведување на секторски стратегии | 0% | 90% | 100% | 35% |
| Процент на доставени акти до Собранието согласно законодавната агенда | 18% | 60% | 100% | 25.7% |
| Процент на подготвена национална верзија на Acquis | 13% | 25% | 76% |  |
| Процент на предлози на закони кои ги исполнуваат минимум критериумите во однос на процедурата на процесот на ПВР | 20.7% | 50% | 80% | 32% |
| Процент на официјални статистички податоци усогласени со стандардите на Евростат | 67% | 76% | 85% | 64% |
| Процент на работни групи формирани при изработка на предлози на закони со вклучени претставници на граѓански организации | 35% | 50% | 60% | 30% |
| Процент на предлози на закони со нацрт Извештаи за ПВР за кои е запазена постапката за консултации на ЕНЕР | 18% | 50% | 80% | 25% |

## Посебна цел: Воспоставен конзистентен и функционален систем за планирање ,креирање политики и донесување закони

Во текот на 2023 година Владата на Република Северна Македонија (ВРСМ) со поддршка од проектот „Преосмислување на управувањето” финансиран од UK International Development од страна на Владата на Обединетото Кралство преку Британската Амбасада во Скопје, а спроведуван од Центарот за управување со промени (ЦУП) подготвен е документ „Анализа на потребите од обука и унапредување на процесите на стратешко и буџетско планирање“. При тоа, одржани се две работилници на тема „Унапредување на постапките за стратешко планирање“.

**Активност 1.1.2.1.** Подготовка на нов Деловник за работа на Владата, за операционализација на функциите на „Центар на Владата“, ќе се подобри транспарентноста и системот на одлучување на Владата: Со поддршка на проект „Преосмислување на управувањето” одржани се четири работилници,

Во рамките на истиот проект во тек е анализа на Извештајот од спроведена функционална анализа на Генералниот секретаријат (ГС) на ВРСМ и подготовка на препораки за реорганизација. Истовремено, тековно се работи на изработка на текст за Усогласување на Методологијата за стратешко планирање и подготвување на Годишна програма за работа на ВРСМ со Законот за буџети и е остварена работна средба со претставници на Министерство за финансии (МФ) за измена на член 13 од Законот за буџети. Исто така, подготвен е документ „Проблемска анализа за процесите кои се уредени со Деловникот за работа на Владата“ и Нацрт-текст на Деловник за работа на ВРСМ.

Со поддршка на СИГМА, ГС на ВРСМ организираше три дводневни работилници на тема „Градење на капацитети за ефективен развој и следење на секторски и мулти-секторски стратегии во Северна Македонија“. [[2]](#footnote-2)

Во однос на процентот на секторските стратегии подготвени согласно методолошките критериуми содржани во Упатството за структурата, содржината и начинот на подготвување, спроведување, следење, известување и оценување на секторските и мултисекторските стратегии[[3]](#footnote-3), од вкупно 12 стратегии усвоени од ВРСМ во 2023 година (без Фискалната стратегија и Стратегијата за управување со јавниот долг), ГС дал мислење по 6 предлози на стратегии, од кои за 5 дал позитивно мислење (41,7%), а за една стратегија дал негативно мислење.

Со цел зајакнување на капацитетите на Генералниот секретаријат за анализа на политиките и координација и суштинска контрола на квалитетот на политиките и прописите беа одржани 5 работилници на која присуствуваа 117 административни службеници од ГСВРСМ.

Во извештајниот период, извршена е надградба на системот e-Влада и тоа на модулот Стратешко планирање и подготовка на Годишна програма за работа на Владата на Република Северна Македонија (ГПВРСМ) со Регистар на стратегиски плански документи во кој се внесени стратегиите усвоени од Владата во периодот 2017-2023 година, како и на делот за поврзување на е-Влада со дигиталната платформа е-Парламент. Технички е овозможено и поврзувањето со Службен весник на РСМ, но истото не е во продукција. Во тек се активности за поврзување на Регистарот со јавен сајт.

Во однос на степенот на реализација на законодавната агенда, односно колкав процент од планираните акти во законодавната агенда Владата ги доставува до Собранието во текот на една календарска година, од вкупно 113 предлози на закони разгледани и утврдени од ВРСМ во 2023 година, 29 предлози на закони биле предвидени во Програмата за работа на Владата **за 2023 година (25,7%)** што покажува благ пораст во однос на 2022 година каде степенот на реализација на законодавната агенда изнесувал 18%.

Активностите заефективно и доследно спроведување на процесот на проценка на влијанието на регулативата (ПВР) не се отпочнати заради сеуште не спроведениот трансфер на надлежност согласно препораката во Интегрираниот извештај за реорганизација, процесот на ПВР да премине од МИОА во ГС со аргумент ,,потреба од консолидирање на осигурувањето на квалитетот на политиката на ГС како и да се осигура дека нацрт-предлозите на МИОА се исто така подложни на непристрасна ПВР”. По трансферот би се создале услови за пресликување на ново настанатата состојба во новите акти и прирачниците за ПВР. Спроведено е ажурирање на евиденцијата за лицата вклучени во процесот на ПВР во министерствата.

Согласно податоците од Годишниот извештај за спроведување на процесот на ПВР за 2023 година кој е во владина процедура, **32% од предлог законите кои подлежат на ПВР** и поминале на седница на Влада на РСМ ги исполнуваат минимум критериумите во однос на процедурата и транспарентноста во процесот на ПВР што покажува напредок во однос почетната вредност за 2021 година која изнесува 20,7%.

Унапредувањето на квалитетот на придружните материјали на предлозите на законите утврдени од Владата при нивното доставување до Собранието, со доставување на Извештај за ПВР е одложено до почетокот на примена на новиот Деловник на Собранието на РСМ, што е донесен во ноември 2023 „Службен весник на РСМ“ бр.248/23, а ќе се применува од наредниот состав на Собранието. Извештајот за ПВР ќе се доставува како дел на придружните материјали на предлозите на закони, согласно член 142 став (4) точка 5.

Со почетокот на пристапните преговори во јули 2022 година, ревизијата на НПАА ќе треба да ги вклучува плановите за усогласување на националното законодавство и јакнењето на институционалните капацитети како и другите обврски преземени за време на билатералниот скрининг (септември 2022-декекмври 2023г.) Во таа насока основа за ревизијата на НПАА ќе бидат скрининг извештаите за секој од кластерите, годишниот извештај на ЕК, обврските од ССА и оценските мисии. Заклучно со јуни 2024г. добиени се скрининг извештаите за Кластер 1 Фундаментални вредности и Кластер 2 Внатрешен пазар. Ревизијата на НПАА ќе биде тековна активност се до добивањето на сите скрининг извештаи.

Во однос на обврските кои произлегуваат од пристапните преговори се одржаа 41 обука за секретаријатите, министерствата и другите органи на државна управа на која беа обучени 1054 вработени за обврските кои произлегуваат од пристапните преговори.

Макстат базата редовно се ажурира и надополнува со нови сетови на податоци и табели кои се достапни за корисниците и истите се користат за креирање на политики засновани на докази. Исто така, на веб страната на ДЗС се поставени линкови до овластените носители на статистички истражувања. Меѓутоа постои намалување на процентот на официјални статистички податоци усогласени со стандардите на Евростат. Имено, **во 2021 година нивниот број изнесувал 67%, додека во 2023 година изнесува 64%.** Намалувањето на процентот се должи на новините кои ги вовел Евростат, а се уште не се имплементирани заради одливот на кадри во Државниот завод за статистика (ДЗС) кои работат на таа проблематика.

КЛУЧЕН РЕЗУЛТАТ

* Зајакнување на капацитетите на Генералниот секретаријат за анализа на политиките и координација и суштинска контрола на квалитетот на политиките и прописите
* Надградба на системот e-Влада
* Обучени 1054 вработени од секретаријатите, министерствата и другите органи на државна управа за обврските кои произлегуваат од пристапните преговори.
* Подобрување на статистичката писменост
* Зголемена достапност на родови статистики за носителите на политики

Со цел подигнување на статистичката писменост одржани се 4 обуки на30 лица од државните институции (две обуки за квалитет во статистички истражувања и 2 обуки за ексел) кои изработија извештаи за квалитет и истите се објавени на веб страната на ДЗС. Воедно, зголемена е достапноста на родови статистики за носителите на политики преку објавување на Индекс за родова еднаквост и публикација “Жените и мажите во Република Северна Македонија”, како и преку воспоставување на онлајн платформа за родови статистики достапна на веб страната на ДЗС.

За мерење на напредокот на оваа посебна цел се користи меѓународниот индикатор на Светска банка, Показател на квалитет на прописите (Regulatory Quality). Имено, овој индикатор за 2023 година не може да се прикаже од причина што Светска банка сè уште го нема објавено Извештајот за 2023 година.

## Посебна цел: Зголемена транспарентност, инклузивност и партиципативност во процесот на креирање политики и подготовка на закони

Со цел вклучување на заинтересираните страни и пошироката јавност во креирањето на политиките и подготовката на законодавството во текот на 2023 година се подготвуваше техничката спецификација за адаптивно и превентивно одржување на Единствениот национален електронски регистар на прописи (ЕНЕР). Исто така, согласно воспоставениот механизам за подготовка на годишни извештаи, на предлог на Генералниот секретаријат, Владата на седницата одржана на 22.8.2023 година разгледа Извештај за процесот на консултации при подготовка на предлог-закони, користење на ЕНЕР и други механизми за соработка со граѓанските организации во 2022 година. Извештајот е подготвен врз основа на анализа на податоците на ЕНЕР и одговорите на Прашалникот за механизмите на консултација со граѓанските организации при подготовка на предлог-законите и други акти во 2022 година, дистрибуиран до министерствата преку членовите на Мрежата на државни службеници за соработка со граѓанското општество. Во 2023 година формирани се 30 работни групи за изработка на предлог-закони. Од нив, во 9 работни групи има претставници на граѓански организации (30% од работните групи) што покажува незначително помала заинтересираност за вклучување на граѓанските организации во овие работни групи во однос на 2021 година каде **процентот на работни групи формирани при изработка на предлози на закони со вклучени претставници на граѓански организации изнесува 35%.**

Согласно податоците од Годишниот извештај за спроведување на ПВР за 2023 година кој е во владина процедура, 25% од предлог законите кои подлежат на ПВР и поминале на седница на Влада на РСМ ја имаат запазено постапката за консултации на ЕНЕР предвидена во Методологијата за ПВР.

Во однос на р**едовното и навремено информирање на јавноста за работата на Владата и за спроведување на планските документи с**е подготвуваат полугодишни и годишни извештаи за ГПВРСМ кои не се објавени на веб локацијата.

Од вкупно 14 извештаи за спроведување на секторски стратегии разгледани од Владата на РСМ во 2023 година, 5 извештаи се јавно објавени на веб-страниците на ресорните институции (35%).

Со формалниот почеток на пристапните преговори се интензивираа консултациите со претставниците на граѓанскиот сектор со цел да се дефинираат модалитетите за нивно вклучување во овој процес. Со Одлуката за воспоставување на структурата за преговори за пристапување на РСМ во Европската Унија (ЕУ) се предвидува можност за учество на граѓанските организации во работните групи за подготовка за преговарачките позиции (член 15 став 4 и член 16). Врз основа на компаративна анализа на моделите на учество на граѓанскиот сектор во пристапните преговори кај земјите од регионот (Албанија, Црна Гора и Србија) и предлози за можните модалитети во земјата, подготвена во 2022 година од меѓународен експерт, на 28.3.2023 година Секретаријатот за европски прашања одржа конференција на тема „Граѓанските организации – катализатори на европската интеграција на Северна Македонија“ со цел дефинирање на соработката и учеството на граѓанскиот сектор во процесот на преговори со ЕУ. На настанот беа презентирани моделите за вклученост на граѓанскиот сектор во преговорите за членство на РСМ во ЕУ, за кои претставниците на граѓанските организации низ отворена дискусија имаа можност да дадат коментари и забелешки. Притоа, се уште не е донесена одлука за моделот за учество на засегнатите страни во преговарачката структура и подготовката на преговарачките позиции.

Напредокот на оваа посебна цел се мери преку показателот на СИГМА за Консултации со јавноста за јавни политики. Со оглед на фактот дека СИГМА не го следи напредокот секоја година ниту објавува извештаи, не постои податок за 2023 година. Почетна вредност е податокот од последниот Извештај за мониторинг на СИГМА за 2021 година кој изнесува 2.

# **ЈАВНА СЛУЖБА И УПРАВУВАЊЕ СО ЧОВЕЧКИ РЕСУРСИ**

Мерките и активностите во рамките на оваа приоритетна област согласно Акцискиот план (АП) од СРЈА 2023-2030 предвидено е да започнат со имплементација во третиот квартал на 2024 година, со исклучок на една активност која се однесува на донесување на законска регулативата на системот за плати во јавниот сектор. За мерење на напредокот во постигнувањето на општата цел во оваа приоритетна област ќе се користи показателот на СИГМА за областа Јавна служба и управување со човечките ресурси. Со оглед на фактот дека СИГМА не го следи напредокот секоја година ниту објавува извештаи, не постои податок за 2023 година. Почетна вредност е податокот од последниот Извештај за мониторинг на СИГМА за 2021 година кој изнесува 2,6[[4]](#footnote-4)

**ОПШТА ЦЕЛ**

Деполитизирана, ПРОФЕСИОНАЛНА И стручна јавна администрација

**ИМПЛЕМЕНТАЦИЈА НА АКТИВНОСТИ**

|  |  |  |  |  |  |
| --- | --- | --- | --- | --- | --- |
| **Посебна цел** | **Реализирани** | **Реализирани со доцнење** | **Во тек** | **Доцнат** | **Вкупно** |
| Деполитизација на јавната администрација | 0 | 0 | 0 | 0 | 0 |
| Професионална јавна администрација (развој на професија - административен службеник) | 0 | 0 | 0 | 0 | 0 |
| Обезбедување квалитет и стручност на јавната администрација | 0 | 0 | 0 | 0 | 0 |
| Воспоставување на унифициран и кохерентен систем на плати во јавната служба | 0 | 0 | 0 | 1 | 1 |

|  |  |  |  |  |
| --- | --- | --- | --- | --- |
| **Индикатор на ниво на општа цел** | **Основна вредност** | **Преодна вредност (2026)** | **Целна вредност (2030)** | **Измерена вредност (2023)** |
| Вредност на показателот на СИГМА за тематската област Јавна служба и управување со човечките ресурси од Начелата за јавна администрација | 2.6 | 3 | 3.5 |  |

|  |  |  |  |  |
| --- | --- | --- | --- | --- |
| **Индикатор на ниво на посебни цели** | **Основна вредност** | **Преодна вредност (2026)** | **Целна вредност (2030)** | **Измерена вредност (2023)** |
| Процент на усвоени жалби на одлуки за избор на најуспешен кандидат во постапките за вработување на јавен оглас во институциите на јавниот сектор | 1% | 0.5% | 0% |  |
| Процент на усвоени жалби на одлуки за именување/назначување на функционери врз основа на спроведени постапки за селекција на ВРС | 0% | 10% | 30% |  |
| Процент на усвоени жалби на одлуки за избор на најуспешен кандидат во постапките за унапредување по пат на интерен оглас | 0% | 10% | 5% |  |
| Процент на задоволни административни службеници кои посетиле обука(и) согласно нивните потреби преку системот за стручно усовршување | 50% | 75% | 100% |  |
| Процент на утврдени поединечни платни потсистеми во областите утврдени со Законот за систем на плати во јавниот сектор | 0% | 100% | 100% |  |

|  |  |  |  |  |
| --- | --- | --- | --- | --- |
| **Индикатор на ниво на мерки** | **Основна вредност** | **Преодна вредност (2026)** | **Целна вредност (2030)** | **Измерена вредност (2023)** |
| Процент на донесени Планови за вработување согласно стратешките приоритети на институцијата | 0% | 75% | 100% |  |
| Процент на усогласени акти за систематизација со утврдени “смарт“ описи на работни места во однос на вкупниот број на донесени акти за систематизација | 0% | 20% | 50% |  |
| Процент на објавени Одлуки за избор на најуспешен кандидат со образложение базирано на докази за секоја донесена одлука поединечно | 0% | 30% | 75% |  |
| Процент на жалби поднесени од кандидати на донесени одлуки за избор | 0.66% | 0.5% | 0.1% | 14.46% |
| Процент на институции кои спровеле проверка на компетенции | 0% | 5% | 35% |  |
| Процент на вработени кои поминале успешно на проверката | 0% | 75% | 100% |  |
| Број на области во кои се утврдени насоки за организациската поставеност и бројот на вработени во административните служби | 0 | 1 | 7 |  |
| Процент на жени назначени на високи раководни позиции врз основа на спроведена постапка за селекција на ВРС | 0 | 20 | 50 |  |
| Процент на именувани/назначени функционери врз основа на спроведени постапки за селекција | 0% | 95% | 100% |  |
| Процент на институции кои ги усогласиле актите за внатрешна организација и систематизација на работните места во кои е воспоставен модел на организација на единиците на ЧР со стандардизирана организација и описи на работните места | 0% | 65% | 100% |  |
| Просечен број на пријавени кандидати на интерни огласи за унапредување | 0% | 20% | 50% |  |
| Процент на соодветни кандидати (кандидати кои ги исполнуваат условите за унапредување) во постапките за унапредување | 0% | 90% | 100% |  |
| Процент на институции кои ги усогласиле актите за систематизација во кои се предвидени стандардизирани описи на работните места за хоризонталните функции во администрацијата со професионални компетенции | 0% | 50% | 75% |  |
| Број на ново развиени професионални компетенции | 5% | 10% | 13% |  |
| Број на заминувања на вработени во јавната администрација | 2714 | 2000 | 1250 |  |
| Број на одржани заеднички средби на членовите на Мрежата за УЧР | 2 | 7 | 10 |  |
| Степен на функционалност на сеопфатен систем за стручно усовршување на административни службеници | 0 | Исполнување на степените 1 и 2 | Исполнување на степените 3 и 4 |  |
| Процент на корисници на системот за управување со учењето (LMS) | 30% | 50% | 75% |  |
| Утврдена правна рамка за воспоставување на систем на плати во јавниот сектор | донесен Закон за систем на плати во јавниот сектор | Целосно донесена правна рамка | Целосно донесена правна рамка |  |

## 2.1 Посебна цел: Деполитизација на администрацијата преку зајакната примена на начелата на заслуги, еднакви можности и соодветна и правична застапеност и професионализација на високите раководни позиции

Согласно АП од СРЈА 2023-2030 нема планирани активности во оваа посебна цел за 2023 година. Напредокот на оваа посебна цел се мери преку процентот на жалби на одлуки за избор на најуспешен кандидат во постапките за вработување на јавен оглас во институциите на јавниот сектор.

Измерената вредност на индикаторот: % на жалби поднесени од кандидатите на донесените одлуки за избор е повисока од почетната вредноста и истото се должи на. Имено, вредноста на овој индикатор **за 2023 година е** 14.46[[5]](#footnote-5), **додека во 2022 година изнесувала 0,66%[[6]](#footnote-6).**

## Посебна цел: Професионална јавна администрација (развој на професија – административен службеник)

Согласно Акцискиот план (АП) од СРЈА 2023-2030 нема планирани активности во оваа посебна цел за 2023 година. Напредокот на оваа посебна цел се мери преку два показетели. Едниот е процентот на жалби на одлуки за именување/назначување на функционери врз основа на спроведени постапки за селекција на ВРС, а другиот е процентот на усвоени жалби на одлуки за избор на најуспешен кандидат во постапките за унапредување по пат на интерен оглас.

## 2.3 Посебна цел: Обезбедување квалитет и стручност на јавната администрација

Согласно Акцискиот план (АП) од СРЈА 2023-2030 нема планирани активности во оваа посебна цел за 2023 година, сепак се спроведе активност во насока на унапредување на електронската платформа за учење (ЛМС). МИОА со Договор за споделување на трошоци помеѓу Програмата за развој на Обединетите нации со Договор бр.08-5451/1 се обврза кон обезбедување на трансфер на финансиски средства како прва рата од договорот чиј предмет е:

Напредокот на оваа посебна цел се мери преку процентот на задоволни административни службеници кои посетиле обука(и) преку системот за стручно усовршување.

* 1. Посебна цел: Воспоставување на унифициран и кохерентен систем на плати во јавната служба

Согласно Акцискиот план (АП) од СРЈА 2023-2030 планирано е спроведување само на една активност во оваа посебна цел за 2023 година која се однесува на донесувањето на Законот за систем на плати во јавниот сектор.

Напредокот на оваа посебна цел се мери преку процентот на утврдени поединечни платни потсистеми во областите утврдени со Законот за систем на плати во јавниот сектор.

# **ОДГОВОРНОСТ, ОТЧЕТНОСТ И ТРАНСПАРЕНТНОСТ**

Во рамки на оваа приоритетна област во текот на 2023 година во фокусот на реализација беше реорганизацијата на државната управа.  За мерење на напредокот на оваа општа цел се користи меѓународен индикатор - оценката на СИГМА за тематската област Отчетност од Начелата за јавна администрација.   Со оглед на фактот дека СИГМА не го следи напредокот секоја година ниту објавува извештаи, не постои податок за 2023 година. Почетна вредност е податокот од последниот Извештај за мониторинг на СИГМА за 2021 година.

**ОПШТА ЦЕЛ**

ОДГОВОРНО, ОТЧЕТНО И ТРАНСПАРЕНТНО РАБОТЕЊЕ НА ИНСТИТУЦИИТЕ

**ИМПЛЕМЕНТАЦИЈА НА АКТИВНОСТИ**

|  |  |  |  |  |  |
| --- | --- | --- | --- | --- | --- |
| **Посебна цел** | **Реализирани** | **Реализирани со доцнење** | **Во тек** | **Доцнат** | **Вкупно** |
| Кохерентна и оптимизирана државна управа | 0 | 0 | 0 | 1 | 1 |
| Подобрена ефикасност на управните постапки | 0 | 0 | 2 | 0 | 2 |
| Зајакнат интегритет на институциите | 1 | 2 | 3 | 2 | 8 |
| Зголемена транспарентност на институциите на државно и локално ниво | 0 | 0 | 1 | 1 | 2 |
| Создавање на поволно опкружување за користење на податоците од јавниот сектор | 0 | 0 | 6 | 2 | 8 |

|  |  |  |  |  |
| --- | --- | --- | --- | --- |
| **Индикатор на ниво на општа цел** | **Основна вредност** | **Преодна вредност (2026)** | **Целна вредност (2030)** | **Измерена вредност (2023)** |
| Вредност на показателот на СИГМА за тематската област Отчетност од Начелата за јавна администрација | 3.2 | 3.4 | 4 |  |

|  |  |  |  |  |
| --- | --- | --- | --- | --- |
| **Индикатор на ниво на посебни цели** | **Основна вредност** | **Преодна вредност (2026)** | **Целна вредност (2030)** | **Измерена вредност (2023)** |
| Отчетност и организација на централната власт (Оценка на СИГМА) | 2 | 4 | 5 | 2 |
| Процент на уважени жалби од областа на управната постапка од страна на Државната комисија за одлучување во управна постапка и постапка од работен однос во втор степен, освен предметите од областа на работните односи | 31% | 25% | 20% |  |
| Подобрување на годишните рангирања на Република Северна Македонија за нивото на корупција на мерењата од Транспаренси Интернешнл - ИНДЕКС НА ПЕРЦЕПЦИЈА НА КОРУПЦИЈА (CPI) | 85 | 83 | 81 | 76 |
| Процент на неодговорени барања за пристап до информации од јавен карактер од државни институции | 66.8% | 59.5% | 54% | 50.3% |
| Број на објавени податочни сетови на порталот за отворени податоци www.data.gov.mk | 580 | 700 | 900 | 656 |

|  |  |  |  |  |
| --- | --- | --- | --- | --- |
| **Индикатор на ниво на мерки** | **Основна вредност** | **Преодна вредност (2026)** | **Целна вредност (2030)** | **Измерена вредност (2023)** |
| Вкупен број на органи на државна управа | 139 | 110 | 109 |  |
| Процент на институции кои имаат обучени вработени за спроведување и примена на ЗОУП | 3% | 25% | 65% |  |
| Процент на носители на јавни функции од извршна власт кои ја посетиле обуката за етички кодекс на носители на јавни функции од извршната власт | 70% | 80% | 100% | 4.69% |
| Број на институции кои ги имплементирале елементите од системот на интегритет | 85 | 150 | 169 | 140 |
| Процент на инспекциски служби кои се вклучени во системот Е-инспектор | 10.7% | 100% | 100% | 10.71% |
| Процент на државни институции кои на своите веб страници редовно ги објавуваат и ажурираат документите согласно ЗСПИЈК | 67% | 74% | 80% | 67.5% |
| Број на реализирани обуки за ЗСПИЈК на локално и регионално ниво | 19 | 30 | 45 | 13 |
| Процент на инспекциски служби коишто ги унифицирале своите веб страни | 0% | 80% | 100% |  |
| Број на нови институции на порталот за отворени податоци | 74 | 200 | 350 | 74 |
| Број на преземања на податочни сетови од страна на регистрирани корисници | 9800 | 20000 | 40000 | 15000 |

3.1 Посебна цел: Кохерентна и оптимизирана државната управа

Со цел постигнување на оптимална и ефикасна државна управа и воспоставување на јасна хиерархиска подреденост согласно улогата на секој орган (креатор на политики, спроведувач на политики, спроведувач на инспекциски надзор), во текот на 2023 година, продолжи подготовката на новиот Закон за организација на органите на државната управа. Реорганизацијата на државната управа започна преку пилотирање на трите министерски системи на Министерството за информатичко општество и администрација, Министерството за економија и Министерството за земјоделство, шумарство и водостопанство, што всушност значи проверка на препораките од Интегрираниот извештај за државна реорганизација и потребата од промена на истите, согласно принципот на креирање, имплементирање и надзор, јасни линии на отчетност и хиерархиска субординираност. Информациите за реорганизација на министерскиот систем за економија и министерскиот систем за земјоделство, шумарство и водостопанство беа усвоени од страна на Владата на почетокот на 2023 година, додека Информацијата за министерскиот систем за информатичко општество и администрација, во извештајниот период, не беше усвоена од страна на Владата.

**КЛУЧНИ РЕЗУЛТАТИ**

* Подготвена нацрт верзија на Законот за организација и работа на органите на државната управа

 Напредокот во оваа посебна цел се мери преку показателот на исход отчетност и организација на централната власт (Оценка на СИГМА). Мерењето на СИГМА за сите принципи на јавна администрација се спроведува преку една година. Оттука, посебната цел за оваа приоритетна област ќе се мери со индикатор секоја втора година.   
При изработка на годишните извештаи секогаш ќе се користи последната вредност од Извештајот на СИГМА12. За 2021 година резултатот изнесува 2. Во 2023 година овој резултат не може да се прикаже, поради тоа што извештајот на СИГМА за 2023 година се уште не е подготвен.

3.2 Посебна цел: Подобрена ефикасност на управните постапки

Во текот на 2023 година, МИОА во соработка на СИГМА започна подготовка на алатка која ќе го олесни процесот на усогласување на посебните закони со Законот за општата управна постапка (ЗОУП), чија доследна примена ќе доведе до поефикаснии управни постапки, а со тоа и поголема заштита на граѓаните и нивна зајакната правна сигурност.  Имено, алатката е во форма на контролна листа и содржи преглед на општите начела на ЗОУП и други клучни членови, како и насоки и практични примери за тоа како да се анализираат одредбите од посебните закони и подзаконските акти со кои се уредуваат управните постапки. Работната подгрупа за спроведување на мерките во врска со унапредена имплементација на ЗОУП и зајакнати капацитети за водење на управните постапки иницираше воведување на управната евиденција и управната статистика да биде дел од идната регулација на новиот Закон за архивски материјал, кој е во фаза на подготовка.

За мерење на напредокот во оваа посебна цел се користи Процентот на уважени жалби од областа на управната постапка од страна на Државната комисија за одлучување во управна постапка и постапка од работен однос во втор степен, освен предметите од областа на работните односи.  Вредноста на показателот за 2023 година изнесува 29%. Споредбено со вредноста за 2021 година, се бележи на намалување на вредноста на показателот, што упатува на подобрување на ефикасноста на управните постапки.

* Одржани тринаесет обуки за Етичкиот кодекс за носители на јавни функции изменувани од Владата на РСМ;
* Одговорени 150 тестови за интегритет на именувани функционери назначени од Валата во 2023 година
* Организирани обуки за сите 13 инспекциски служби за користење на системот Е-инспектор

**КЛУЧНИ РЕЗУЛТАТИ**

         3.3 Посебна цел: Зајакнат интегритет на институциите

Во насока на јакнење на интегритетот како процес кој подразбира активна вклученост на сите засегнати страни, односно преземање на активности за континуирано унапредување на личните и професионални вредности и етички стандарди, во текот на 2023 година Кабинетот на ГС во соработка со Агенцијата на САД за меѓународен развој (УСАИД), ја организираше и првата фаза од програмата за обука на обучувачи. Целна група на обуката беа вработените во ГСВРСМ, со цел да можат самостојно да одржуваат обуки за етичкиот кодекс и за интегритет.

Едновремено, од страна на веќе обучените обучувачи во текот на 2023 година се спроведени тринаесет обуки за Етичкиот кодекс за носители на јавни функции именувани од Владата. Со обуката беа опфатени 277 носители на јавни функции на теми интегритет, управување со подароци и лобирање кои што јавните функционери ги запознаа со одредбите и различните толкувања на Кодексот, како и со предизвиците кои тој ги поставува во управувањето со секојдневното работење во јавните институции.

Дополнително беа спроведени тестови за интегритет на именувани функционери назначени од Владата во 2023 година,  кои беа одговорени од над 150 функционери

Во првиот квартал на 2023 година ДКСК покани 157 институции од јавниот сектор, вклучени во билатералните скрининзи и воедно, институции кои се предвидени во новата Стратегијата за реформа на јавната администрација 2023-2030 година, да се вклучат во процесот на воведување на системот на интегритет. Така, заклучно со декември 2023 година системот на интегритет започна да се воведува во: - 71 институција од редот на органи на државна управа и други државни органи: агенции, фондови, комисии, заводи, инспекторати, секретаријати - 69 единици на локалната самоуправа. Ова значи дека системот на интегритет во 2023 година се спроведува во вкупно 140 институции, бележејќи пораст споредбено со 2022 година кога овој систем се спроведувал во 85 институции.

Во рамки на проектот Е-инспектор –    продолжување на поддршката на инспекциските реформи во Република Северна Македонија, во текот на 2023 година, се развија модулите за сите 13 инспекциски служби во електронскиот систем „Е-инспектор“, кои се дел од втората фаза за приклучување кон системот Е-инспектор исе организираа обуки за сите 13 инспекциски служби за користење на системот Е-инспектор. Во периодот од 15 декември 2023 година до крајот на февруари 2024 година - овозможено е тестирање на системот со цел да се откријат и пријават одредени неправилности и грешки при спроведување на инспекциската постапка преку системот. Дополнително се изработија Практично Упатството за примена на Е-инспектор и интерактивни видеа со упатства за сите алатки и функционалности на системот. Вклучувањето на 13-те инспекторати на продукциска околина на системот Е-инспектор и започнување со работа на истиот е реализирано во првата половина на 2024 година.

Развојот на модулите на 12-те останати инспекциски служби под јурисдикција на ИС, во електронскиот систем „Е-инспектор“, кои во овој момент се организирани како внатрешни организациски единици во состав на органите на државната управа, ќе зависи директно од процесот на реорганизација и оптимизација на инспекциските служби кој се одвива како дел од сеопфатниот процес на реорганизација и оптимизација на јавната администрација и ќе бидат предмет на вклучување во електронскиот систем, во зависност од крајниот исход на реорганизацијата. Владата на Република Северна Македонија, донесе Одлуки за сите 12 инспекциски служби, да се искористат дел од расположливите преносни компјутери употребени за Пописот на населението и домаќинствата 2021. Врз основа на тие Одлуки, помеѓу Државниот завод за статистика и 12-те инспекциски служби, склучени се Договори за давање на трајно користење на движни ствари, со кои 6 преносни компјутери се доделени на трајно користење на Агенција за лекови и медицински средства- Одделение за инспекциски надзор, 3 преносни компјутери на Агенција за млади и спорт - Сектор за инспекциски надзор, 22 преносни компјутери на Дирекција за заштита и спасување- Сектор за генерален инспектор, 2 преносни компјутери на Дирекција за радијациона сигурност- Одделение за инспекциски надзор, 13 преносни компјутери на Државен архив на Република Македонија, 3 преносни компјутери на Министерство за здравство - Сектор за хемикалии, 5 преносни компјутери на Министерство за култура- Сектор за управен и инспекциски надзор, 2 преносни компјутери на Министерство за транспорт и врски- Капетанија на пристаништа Охрид, 22 преносни компјутери на Министерство за труд и социјална политика- Сектор за инспекциски надзор во социјалната заштита, 5 преносни компјутери на Управа за заштита на културно наследство, 2 преносни компјутери на Управа за сигурност во железничкиот сообраќај и 3 преносни компјутери на Центар за управување со кризи- Одделение за инспекциски надзор.  Заклучно со 31.12.2023 година системот Е-инспектор се приклучени 3 инспекторати (прва фаза од проектот) односно процентот на инспекциски служби кои се вклучени во овој систем останува ист како во 2021 година.

Во однос на унапредувањето на квалитетот на придружните материјали на предлозите на законите утврени од Владата при нивното доставување до Собранието, со доставување на Извештај за ПВР, истото ќе почне со почетокот на примена на новиот Деловник на Собранието на РСМ, што е донесен во ноември 2023 „Службен весник на РСМ“ бр.248/23, а ќе се применува од наредниот состав на Собранието. Извештајот за ПВР ќе се доставува како дел на придружните материјали на предлозите на закони, согласно член 142 став (4) точка 5.

Напредокот во оваа посебна цел се мери преку показателот на исход Подобрување на годишните рангирања на Република Северна Македонија за нивото на корупција на мерењата од Транспаренси Интернешнл согласно Индекс на перцепција на корупција (CPI). Вкупниот скор во 2023 година изнесува 42 и бележи благ напредок во однос на 2022 година кога изнесувал 40.

* 1. Посебна цел: Зајакната транспарентност на институциите на државно и локално ниво

**КЛУЧНИ РЕЗУЛТАТИ**

Во насока на афирмирање на правото на пристап до информациите од јавен карактер на уште повисоко општествено ниво и континуирано поттикнување на проактивната транспарентност на институциите на државата со што ќе се зголеми довербата во институциите, а на граѓаните ќе им се овозможи зголемена партиципативност во креирањето на политиките и поттикнување за користење на правото на слободен пристап до информациите од јавен карактер, се истакнаа заложбите за унапредување на алатките за достапност на информациите од јавен карактер. Во декември 2023 година е подготвена Твининг Лајт апликација од АЗПСПИЈК на тема:“ Поддршка на слободниот пристап до информации, - Се издигнуваме заедно.“(Supporting the free access to information - We rise together.)“.   Во 2023 година од вкупно 133 државни институции, 123 институции имаат веб страна, од кои 83 беа оценети со високо и средно ниво на транспарентност. Согласно формулата за овој индикатор, пресметаната вредност за 2023 година изнесува 67.5%, во минимален пораст од 2022 година кога процентот бил 67%. Во 2023 година во насока на едукација на службените лица од 1.457-те иматели на информации, Агенцијата реализираше вкупно 13 обуки, од кои 8 онлајн обуки и 5 обуки со физичко присуство се со цел да ги едуцира новоназначените службени лица за посредување со информации кај имателите на информации. Овој пад во процентот во однос на 2022 година кога бројот на реализирани обуки бил 19 се должи на буџетски непоткрепената можност за едукација на сите службени лица.

* Одржани се вкупно 13 обуки од страна на АЗПСПИЈК, за 203 службени лица за посредување со информации од јавен карактер, односно за вкупно 149 институции;
* Подготвен е Водич за проактивна транспарентност, насловен – “Транспарентни институции информирани граѓани”.

Во соработка со бројни партнери од невладиниот сектор се одржани неколку работни средби, а се со цел да се обезбедат донаторски средства за реалзиација на активноста. На крајот на 2023 во проектот „Партнерство против корупција“ (Partnership Аgainst Corruption),во чии рамки ќе биде вклучена и Агенцијата. Пет годишниот проект е  предводен од глобалната компанија MSI Вашингтон од САД, со финансиска поддршка од USAID, а се очекува реализација на проектни активности во текот на 2024.

Во 2023, одржани се вкупно 13 обуки од страна на АЗПСПИЈК, за 203 службени лица за посредување со информации од јавен карактер, односно за вкупно 149 институции.    Во Март 2023 од страна на АЗПСПИЈК подготвен е Водич за проактивна транспарентност, насловен ТРАНСПАРЕНТНИ ИНСТИТУЦИИ, ИНФОРМИРАНИ ГРАЃАНИ, односно информативно едукативен материјал наменет за појаснување на терминот проактивна трансапретност согласно ЗСПИЈК, како и обрвските кои произлегуваат од истите за државните органи, но и во исто време и правата на граѓаните.

Напредокот во оваа посебна цел се мери преку процентот на неодговорени барања за информации од јавен карактер од државните институции. Во 2023 година вкупниот број на поднесени жалби до Агенцијата против државните институции е 183, а од нив по основ молк на управата се евидентирани 92 жалби. Согласно формулата за овој индикатор, пресметаната вредност за 2023 година изнесува 50.3% што покажува пад во однос на измерените 66,8 проценти во 2022 година.

* 1. Посебна цел: Создавање на поволно опкружување за користење на податоците од јавниот сектор

**КЛУЧНИ РЕЗУЛТАТИ**

Министерството за информатичко општество и администрација континуирано прави напори за овозможување на барателите на податоци да ги добијат податоците од јавниот сектор во формат кој ќе им овозможи нивна прегледност и можност за ефикасно и едноставно користење.  На порталот за отворени податоци, во 2023 година бројот на објавени институции е 74., исто како и во 2022 година. Бројот на преземања на податочни сетови од страна на регистрираните корисници изнесува 15000, што претставува пораст во однос на 2022 година кога овој број изнесувал 9800.

* Објавени 25 каталози на податоци на порталите на институциите.

Во извештајниот период продолжи подготовката на Насоки (упатство) за начинот на идентификација на податоците и податочни сетови на имателите на податоци, начинот на подготвување на каталог на податоци и податочни сетови и критериумите за приоритизирање на отворањето на податоците и податочните сетови. Беа објавени 25 каталози на податоци на порталите на институциите иматели на податоци за податоците што ги создаваат во вршењето на својата работа (25 институции од централно и локално ниво)

Продолжи спроведувањето на обуки и информативно-едукативни сесии за подигнување на свеста и знаењето од отворање на податоците и нивното користење во институциите на локално и централно ниво.

Во однос на јавните настани за подигнување на свеста и информираност меѓу засегнатите страни (НВОи, приватен сектор, академска заедница и поширока јавност) во врска со концептот и придобивките од отворените податоци и можностите од data.gov.mk, беше направен план да се организира Хакатон во соработка со една невладина организација.

Напредокот во оваа посебна цел се мери преку показател на исход број на објавени податочни сетови на порталот за отворени податоци [www.data.gov.mk](http://www.data.gov.mk/). Во 2023 година овој број изнесува 656 објавени податочни сетови и се бележи напредок во однос на 2022 година кога биле објавени 580 податочни сетови.

# **ДАВАЊЕ УСЛУГИ И ИКТ ПОДДРШКА НА АДМИНИСТРАЦИЈАТА**

Во текот на извештајниот период, во четвртата приоритетна област која е насочена кон градење на дигитална средина за подобро работење на администрацијата, односно креирање на канали на електронска комуникација во рамките на администрацијата, се изработија неколку клучни акти, како:

**ОПШТА ЦЕЛ**

Дигитализирана јавна администрација

* **Националната ИКТ Стратегија 2023-2030 година, со Акциски план**
* **Националната Стратегија за сајбер безбедност 2023-2027 година, со Акциски план**.
* **Националниот план за управување со квалитет 2023- 2025 година**
* **Законот за безбедност на мрежни и информациски системи и дигитална трнасформација**

Воедно продолжи и континуираното зголемување на бројот на институции приклучени на Платформата за интероперабилност, како и зголемувањето на бројот на Е-услуги кои се достапни за граѓаните на РСМ на Националниот портал за еУслуги.

За напредокот на оваа општа цел – дигитализирана јавна администрација, како показател е земен во предвид ЕУ показателот за електронска администрација (e-government benchmark), истражувањето (eGovernment Benchmark) покажува како владите низ Европа обезбедуваат дигитални јавни услуги, и се спроведува за испораката на услуги во 35 земји низ Европа.

Според ова истражување во нашата држава е дојдено до процентуално зголемување од 47.4% на 48,05% на овој индикатор во споредба со претходната година.

**ИМПЛЕМЕНТАЦИЈА НА АКТИВНОСТИ**

|  |  |  |  |  |  |
| --- | --- | --- | --- | --- | --- |
| **Посебна цел** | **Реализирани** | **Реализирани со доцнење** | **Во тек** | **Доцнат** | **Вкупно** |
| Дигитална средина за подобро работење на администрацијата | 1 | 0 | 13 | 2 | 16 |
| Зголемен квалитет и достапност до услугите | 1 | 0 | 14 | 4 | 19 |

|  |  |  |  |  |
| --- | --- | --- | --- | --- |
| **Индикатор на ниво на општа цел** | **Основна вредност** | **Преодна вредност (2026)** | **Целна вредност (2030)** | **Измерена вредност (2023)** |
| ЕУ показател за електронска администрација (e-government benchmark) | 47.4% | 55% | 70% | 48.05% |
| СИГМА Оценка за Принцип 3: Дигиталната влада овозможува одлуки водени од податоци, ефикасни и одговорни политики, услуги и процеси во целата влада | 0 | 0 | 0 |  |

|  |  |  |  |  |
| --- | --- | --- | --- | --- |
| **Индикатор на ниво на посебни цели** | **Основна вредност** | **Преодна вредност (2026)** | **Целна вредност (2030)** | **Измерена вредност (2023)** |
| Број на трансакции на платформата за Интероперабилност | 1484018 | 5000000 | 7000000 | 3143418 |
| Процент на граѓани кои користат електронски услуги (истражување на јавното мислење на Балкан барометар) | 22% | 30% | 60% | 19% |
| Број на едношалтерски услуги | 83 | 120 | 300 |  |

|  |  |  |  |  |
| --- | --- | --- | --- | --- |
| **Индикатор на ниво на мерки** | **Основна вредност** | **Преодна вредност (2026)** | **Целна вредност (2030)** | **Измерена вредност (2023)** |
| Број на нови институции/компании на платформата за Интероперабилност | 52 | 72 | 92 | 61 |
| Вкупен број на институции кои го користат ДМС системот | 21 | 30 | 60 |  |
| Степен на воспоставена законска и институционална рамка во областа на ИКТ | 0 | 2 | 3 |  |
| Број на воспоставени дигитални регистри | 0 | 7 | 12 | 7 |
| Број на еУслуги на Националниот портал за еУслуги | 95 | 302 | 500 | 125 |
| Број на ЕТУ – едношалтерски точки | 5 | 8 | 15 | 5 |
| Број на достапни веб страни со WCAG стандардот | 2 | 15 | 30 | 4 |
| Оценка за индекс на квалитет на институциите | 70% | 75% | 85% | 70% |
| Број на обучен кадар за digital-first принцип, стекнување на знаење за националните системи и агилно работење во администрација во секоја институција | 0 | 2000 | 5000 |  |

## Посебна цел: Дигитална средина за подобро работење на администрацијата

Во текот на 2023 година се изготви предлог **Законот за безбедност на мрежни и информациски системи и дигитална трансформација**.

**КЛУЧНИ РЕЗУЛТАТИ**

* Усвоен од Владата на РСМ предлог Законот за безбедност на мрежни и информациски системи и дигитална трансформација;
* Објавен во службен весник „Законот за регистар на задолжително социјално осигурување“.

Истиот се базира врз четири столба кои се детектирани како клучни преку кои ќе се овозможи ефикасно справување со предизвиците на безбедноста на мрежите и информациските системи во Република Северна Македонија, во смисла на заеднички минимални капацитети за градење и планирање, размена на информации, соработка и заеднички безбедносни барања од областа на ИКТ, како и дигиталната трансформација во Република Северна Македонија.

Четирите столба на кои се фокусира овој закон се:

* Обезбедување високо ниво на сајбер безбедност со цел заштита и понатамошен развој на општеството;
* Градење и проширување на ИТ инфраструктурата, односно поефикасна и поефективна дигитална трансформација на јавниот сектор;
* Повисок степен на отвореност со цел да се обезбеди развој на иновативни софтверски решенија; и
* Обезбедување на неопходни обуки за сајбер безбедност и дигитални вештини за вработените во јавниот сектор, како и подигнување на јавната свест.

Со овој закон меѓудругото се предвидува и формирање на Агенција за безбедност на мрежни системи и информациски системи и дигитална трансформација, чија структура е во согласнот со структурата на регулаторното тело ЕНИСА при Европската Унија. Агенцијата ќе биде надлежна за управување и координација на процесот на дигитална трансформација на јавниот сектор. Една од клучните цели на овој закон е дигитална трансформација на јавниот сектор со кој ќе се предвиди трансформација односно транзиција од дистрибуирана дигитална инфраструктура кон централизиран пристап во Владин облак. Освен оваа надлежност, согласно NIS Директивата од ЕУ, Агенцијата ќе биде надлежно тело за безбедноста на мрежите и информациските системи во државата (вклучително и за приватните и за јавните субјекти).

Во текот на 2023 се започна со процесот на анализа и мапирање на потребните измени на **Законот за централен регистар**, земајќи го во предвид реалното функционирање на системот компарирано со тековното законско решение. При анализата мапирани се точките кои може да се подобрат во самото законско решение, а во идниот период оставена е можноста да се разгледаат и дополнувањата на Законското решение со цел давање законска можност за проширување на услугите што ги нуди ЦРН платформата.

Во текот на 2023 година, остварени се информативни средби со повеќе државни и приватни институции, и огранизации како ЗЕЛС, на кои се презентирани и новите функционалности/валидации на платформата ЦРН од страна на МИОА, преку активности на редовни состаноци и координации, за обезбедување на информатиивни насоки, промоција, кои стимулираат зголемување на бројот на трансакции на платформата Централен регистар на население.

На 05.10.2023 година, објавен е во службен весник бр.209/2023 „**Законот за регистар на задолжително социјално осигурување**“, кој е донесен од страна на собранитето на Р.С.М, преку кој се воспоставува единствен унифициран регистарски систем за социјално осигурување.Во текот на 2023 година организирани се работни состаноци со засегнатите институции, и започнат е процесот за обезбедување на технички услуови за соработка со Светстка Банка, за финансирање на процесите за имплементација на законот.

За напредокот на оваа посебна цел – Дигитална средина за подобро работење на администрацијата, како показател е земен во предвид Бројот на трансакции на платформата за Интероперабилност. Според овој показател бројот на трансакции се зголемил од 1484018 трансакции од претходната година, на 3143418 трансакции.

Со постигнување на оваа посебна цел, работниот процес на службениците ќе се поедностави, ќе се минимизираат ризиците од грешки предизвикани од човечки фактор, а особено важно е што граѓаните ќе имаат унифициран електронски начин за идентификација пред надлежните институции.

Еден клучен сегмент во создавањето на дигитална средина е креирање на каналите на електронска комуникација во рамките на администрацијата кои на институциите ќе им овозможат дигитализација на процесите и електронска размена на податоци.

Остварено е подобрување на каналите на електронска комуникација преку зголемување на бројот на нови институции/компании на платформата за Интероперабилност. Имено, има раст од 9 нови институции/компании на платформата за Интероперабилност, односно бројот е зголемен од 52 институции/компании на платформата за Интероперабилност според последниот извештај на 61.

За проектот Развој на јазол комуникациски клиент, МИОА има одобрено исплата на реализирана наградба на МИМ2 со имплементација на јазол комуникација клиент со што истиот е целосно развиен.

Во текот на 2023 година, остварени се информативни средби со повеќе државни и приватни институции, и огранизации како ЗЕЛС, на кои се презентирани од страна на МИОА, преку координација, насоки и промоција на условите кои се потребни за исполнување од страна на заинтересираните субјекти за користење на услугите што ги нуди платформата Централен регистар на население. Посебно организирани настани за промоција на платформата Централен регистар на население не се реализирани во текот на 2023 година, меѓутоа е искористена можноста во рамки на постоечки настани на кои присуствувале претставници од МИОА, да се изврши презентација на услугите што ги нуди платформата. Како резултат на овие активности има најава за приклучување на платформата од повеќе нови институции. Воедно, во текот на 2023 година, остварени се информативни средби со повеќе државни и приватни институции, и огранизации како ЗЕЛС, на кои се презентирани и новите функционалности/валидации на платформата Централен регистар на население од страна на МИОА, преку активности на редовни состаноци и координации, за обезбедување на информативни насоки и промоција, кои стимулираат зголемување на бројот на трансакции на платформата Централен регистар на население.

Во извештајниот период започнат е процесот на анализа и мапирање на потребните законски измени во однос на Законот за Централен регистар на население, земајќи го во предвид реалното функционирање на системот компарирано со тековното законско решение. При анализата мапирани се точките кои може да се подобрат во самото законско решение, а во идниот период оставена е можноста да се разгледаат и дополнувањата на Законското решение со цел давање законска можност за проширување на услугите што ги нуди ЦРН платформата.

Во однос на потребата од воспоставување на дигитална картичка за граѓаните. Првичните индиции се дека проектот "Дигитална картичка" треба да се усогласи со реулативата European Digital Identity Regulation (Regulation (EU) 2024/1183, (eIDAS 2), која што се однесува на воспоставување на "Сеф за дигитален идентитет" (digital identity wallet).

Воведувањето на SMART околина во работењето на администрацијата, односно оптимизација во работењето на администрацијата ќе се овозможи и преку воспоставување на унифициран ДМС систем кој ќе им биде ставен на располагање на сите органи на државната управа (исклучок се органите од областа на безбедноста), како и на локалната самоуправа и останатите институции од јавниот сектор. Унифицираниот ДМС систем ќе го подобри планирањето на човечките ресурси потребни за испорака на услуги согласно потребите на граѓаните. Бројот на институции кои го користат ДМС системот бележи благ пораст во однос на последниот извештај, и е зголемен од 21 на 22 институции, и го користат следниве: Министерство за информатичко општество и администрација; Министерство за здравство; Министерство за труд и социјална политика; Министерство за култура; Министерство за животна средина и просторно планирање; Општина Куманово; Државен управен инспекторат; Министерство за правда; Државен инспекторат за животна средина (ДИЖС); Министерство за образование и наука; Министерство за транспорт и врски; Државен архив на РСМ; Управа за јавни приходи; Министерство за финансии; Државна комисија за одлучување во управна постапка и постапка од работен однос во втор степен; Секретаријат за законодавство; Служба за општи и заеднички работи (СОЗР); Министерство за локална самоуправа; Министерство за економија; Министерство за земјоделие, шумарство и водостопанство; Управа за водење на матични книги (УВМК); Министерство за политички систем и односи меѓу заедниците.

Во текот на 2023 година, поточно на 05.10.2023 година, објавен е во службен весник бр.209/2023 „Законот за регистар на задолжително социјално осигурување“, кој е донесен од страна на Собранието на Р.С.М, преку кој се воспоставува единствен унифициран регистарски систем за социјално осигурување. Во текот на 2023 година организирани се работни состаноци со засегнатите институции, и започнат е процесот за обезбедување на технички услови за соработка со Светска Банка, за финансирање на процесите за имплементација на законот.

Законската регулатива која меѓудругото ја предвидува и институционалната рамка во областа на ИКТ, под назив - Предлог Закон за безбедност на мрежни и информациски системи и дигитална трансформација, е изготвена од страна на Работната група формирана од страна на МИОА и истата е усвоена од страна на Владата на РСМ. Воедно не е сеуште започнато спроведувањето на физибилити студија за изводливост на Владин податочен центар, а истиот е предвиден во новата законска регулатива.

Во однос на измената на Законот за архивска дејност започнати се почетни активности за ангажирање на експерти за создавање на сеопфатен концепт за електронско работење на институциите во јавниот сектор, и подготовка на нов закон и подазконски акти.

## Посебна цел: Зголемен квалитет и достапност до услугите

**КЛУЧНИ РЕЗУЛТАТИ**

* Објавен Извештај од анализата за мерење на ефектите и влијанијата од воведување на Стандардите за управување со квалитет;
* Изработен Национален план за управување со квалитет во јавниот сектор во Република Северна Македонија за периодот 2023-2025 година
* Граѓаните имаат брз и едноставен пристап до информации за добивање на 922 услуги од институциите;
* Зголемен бројот на институции приклучени на Платформата за интероперабилност на 56 институции/инстанци (комуникациски клиенти).

Во текот на 2023 година се реализираа активности согласно усвоениот Акциски план на Националниот план за управување со квалитет. Притоа, се зголеми бројот на едношалтерски услуги од 83 во 2022 година, на 97 во оваа извештајна година достапните услуги преку ЕТУ точките - центрите за една точка за услуги. Додека пак процентот на граѓани кои користат електронски услуги (истражување на јавното мислење на Балкан барометар) е намален од 22%, на 19%. Сепак крајниот резултат е добиен според одговор на единственото прашање -Дали е можно да ги добиете вашите лични документи (извод на родени, државјанство и сл.) или кој било друг личен документ онлајн? Додека процентот на граѓани кои користат други електронски услуги не е земен во предвид, поимот електронските улоги е поширок од ова единствено прашање.

Дигиталната трансформација и развојот на дигитални услуги не може да се замисли без дигитализирање на хартиените регистри. Имено, преку воспоставување на платформа за дигитални регистри се овозможува лесна миграција, со брз и ефикасен пристап до податоците од регистрите. Во рамките на 2023 година бројот на воспоставени дигитални регистри за давање услуги е зголемен на 7 дигитализирани регистри.

Дополнително во текот на 2023 година, започнати се активности за подготовка на Анализата за мапирање на потребата од воспоставување на нови ЕТУ точки. Со оглед дека постојат неколку модели за воспосставување на ЕТУ Точки - како термин може да означува самостоен Центар за услуги, Канцеларија за услуги која е составен дел од одредена институција пример ЕЛС Општина, или дедициран Шалтер за услуги во рамките одреден правен субјект кој има локации со шалтери пример А.Д Пошта на Р.С.Македонија. Остварена е соработка со А.Д Пошта на Р.С.Македонија, при што произлезена е можноста за понатамошни заеднички активности.

Еден од клучните резултати во областа дигитализација и дигитализирана јавна администрација, под издвоената посебна цел- *зголемен квалитет и достапност до услугите* , се постигнатите задоволувачки резултати во оваа година, односно бројот на зголемени еУслуги на Националниот портал за еУслуги. Имено, На Националниот портал во овој момент има 125 е-услуги достапни за граѓаните и бизнисите, и се бележи значително зголемување од 30 нови еУслуги.

Бројот пак на ЕТУ центрите „Една точка за услуги - ЕТУ“ , односно едношалтерските точки за услуги кои се достапни за граѓаните кои немаат соодветните дигитални вештини, е непроменет и истиот е 5 ЕТУ точки достапни за граѓаните во овој момент.

Во однос на подобрената пристапност на институциите за лицата со попреченост, возрасни лица, како и лица кои се на ниско ниво на дигитална писменост, може да се констатира дека бројот на достапни веб страни со WCAG стандардот е зголемен од 2 на 4 имплементирани и ажурирани веб страните на институциите на национално и локално ниво на WCAG стандардот. Во моментов е имплементиран WCAG 2.0. (Web Content Accessibility Guidelines), кој што претставува водич со препораки за креирање на веб-содржина, која е достапна до лица со различен вид на инвалидност, вклучувајќи и слепи лица и лица со оштетен вид, достапна и од различни кориснички уреди со кои се пристапува до истата. Во имплементацијата на овој стандард има видеа на знаковен јазик и опции за менување на читливоста на содржините. Аудио опис не е имплементиран, но постои можност за имплементација. Тенденцијата е да се оди на WCAG 3.0 и да се имплементираат сите услови што ги наложува тој стандард.

Системот за управување со квалитет и мерење на задоволството на корисници од услуги на државните органи, односно задоволството на корисниците на услугите и постојаното подобрување на институционалниот капацитет и подобрување на ефикасноста и ефективноста на јавната администрација, е фактор на кој се осврнува на годишно ниво МИОА преку мерењето кое се врши преку методологијата за оценка на индекс на квалитет на институциите. Вредноста на показателот, односно процентот на задоволни клиенти од работата на институциите и нивните испорачани услуги за оваа година остана непроменет во однос на минатата извештајна година. Оценката за индекс на квалитет на институциите за 2023 година е 70% на задоволни клиенти од работата на институциите и нивните испорачани услуги.

Во текот на 2023 година се оддржа претставување и презентација на Националниот план за управување со квалитет 2023- 2025 пред Владата и Совет за реформа на јавна администрација. И истиот е усвоен од страна на Владата на РСМ преку доставената информација до Влада. Во следниот период е предвидено изготвување на сеопфатна анализа на постоечкиот Закон за воведување на систем за управување со квалитетот и заедничката рамка за процена на работењето и давањето на услуги во државната служба.

Во изминатиот период во рамки на МИОА беа одржани работилници со вработените со цел изготвување на организациона структура на МИОА за управување со квалитет, и истата беше оформена во предвидениот период. Паралелно беше изготвена функционална анализа на МИОА и проценка на потребните кадровски и технички ресурси за целосна имплементација на Законот и Националниот план за управување со квалитет 2023-2025. Извештајот за “*мониторинг и евалуација за секоја година, вклучувајќи истражување на задоволството на клиентите”* (Извештај од надзорна проверка за ИСО 9001:2015) беше успешно изготвен од страна на одоворните лица при МИОА. Донесена е и информација на Влада за избор на 10 пилот институции за евалуација заедно со изготвениот извештај од проверувачите доставен до министерството.

Во однос на мерката за промоција и информирање на граѓаните и администрацијата за електронските услуги, поточно бројот на обучен кадар за digital-first принцип, стекнување на знаење за националните системи и агилно работење во администрација во секоја институција, од страна на МИОА како надлежен орган за оваа активност се немаат преземено никакви активности во тој поглед.

**УПРАВУВАЊЕ СО ПРЕДИЗВИЦИ**

Врз основа на анализите направени во текот на имплементацијата на мерките и активностите за извештајниот период од АП на СРЈА, произлегуваат мал број на ризици во однос на успешното постигнување на предвидените резултати поради фактот дека СРЈА се донесе во јули, и временскиот период за прикажување на реални резултати за спроведување на реформите беше краток и недоволен да се детектираат одредени ризици.

Законската регулатива насочена кон унапредување на администрацијата и дигитализирање на ИКТ порцесите, со обезбедена политичка поддршка беше прифатена од страна на Владата на РСМ, но законските регулативи не беа донесени од страна на Собранието во текот на извештајниот период, при што клучните резултати не се целосно исполнети.

Она што може да се констатира е дека сеуште постои ризик од недостаток на стручен кадар за спроведување на РЈА.

За да се надмине овој ризик важно е да се овозможи непречено и интензивно развивање на знаењата и вештините кај сите административни службеници за спроведување на процесот на дигитализација чија основа ја воспоставува МИОА, во кој активно мора да се вклучат сите јавни органи користејќи ги своите внатрешни кадровски капацитети. Составен дел од овој ризик кој се однесува на човечките ресурси и нивното значење за спроведување на реформата е и недостатокот на хоризонтална и вертикална координација во рамките на системот кој го сочинуваат органите на државната управа.

Слаба институционална соработка Не навремено доставување на инпути во ИТ алатката за следење на процесите во СРЈА.

Едновремено, мерењето на индикаторите остана и понатаму да биде предизвик. Имено, користењето на меѓународните индикатори укажа на тоа дека нивното мерење не се совпаѓа со процесот на известување за имплементација на АП на СРЈА. Некои индикатори подготвени од самите надлежни институции не можат да бидат измерени бидејќи не располагаат со потребните податоци.

# КОМУНИКАЦИСКИ АКТИВНОСТИ

МИОА нема посебна комуникациска стратегија исклучиво наменета за реформата на јавната администрација, но и во текот на 2023 година континуирано се спроведуваа комуникациски активности за информирање на јавноста и вработените во администрацијата за процесот на реформата на јавната администрација. Со цел зголемување на транспарентноста на работата на извршната власт, а особено во контекст на овозможување соодветно следење на реформата на јавната администрација, МИОА продолжи и во текот на 2023 година да ги објавува и ажурира информациите за процесот на РЈА на **посебниот дел од веб-страницата на министерството наменето за реформата на јавната администрација**[[7]](#footnote-7). Со воспоставување на оваа посебна секција за РЈА, се овозможува на јавноста на едно место да ги има сите документи поврзани со Стратегијата за РЈА. Имено, достапни се сите документи кои произлегуваат од подготовката на СРЈА 2023-2030. Исто така, достапни се дневните редови, записниците и заклучоците од состаноците на Секретаријатот за РЈА и Советот за РЈА.

**Комуникација со јавноста**

Комуникациските активности за информирање на јавноста за реформите во јавната администрација и во текот на 2023 година се спроведуваа преку социјалните медиуми, но и преку прес-конференции и јавни настани и дискусии. Сите информации редовно се објавуваа на веб-страницата на МИОА во секцијата **Соопштенија[[8]](#footnote-8).** На посебните профили на МИОА на социјалните мрежи се споделуваат информациите со преку 1000 следбеници.

Во јануари **Министерството за информатичко општество и администрација го презентираше Предлог - Законот за системот на плати во јавниот сектор**[[9]](#footnote-9), кој беше објавен на ЕНЕР заедно со Нацрт-извештајот за оценка на влијанието на регулативата, со кој за прв пат во Северна Македонија се направија обиди да се елиминираат разликите во платите во институциите од ист тип, како и да се воспостави ред во системот на плаќања. Овој предлог закон, креиран со поддршка на СИГМА и во соработка со Министерството за финансии, Министерството за труд и социјална политика и Генералниот секретаријат на Владата на РСМ, има за цел еднаквост и го носи основниот принцип на „еднаква плата за работа со еднаква вредност“ , односно обезбедува еднаквост и еднаква евалуација за секое работно место во јавниот сектор и ќе ги опфати сите 1.346 јавни институции со околу 132.088 вработени кои се вклучени во Законот за вработени во јавниот сектор.

Во јануари исто така се одржа **годишната конференција ,,Година на нови можности“ на која заменик министерот на МИОА учествуваше на Панелот 1: „ЕУ интеграции и реформски процеси“[[10]](#footnote-10) на кој се осврна на** активностите за изработка на Новата Стратегија за РЈА(2023-2030); на важноста на новите Закон за вработени во јавниот сектор и Законот за административни службеници, како и на драфт верзијата на Законот за системот за плати во јавниот сектор; на продолжувањето на процесот на реорганизација и оптимизација на органите на државната управа, агенциите и инспекциските служби, кој се реализира во рамките на ИПА проектот „Поддршка на државната реорганизација; на нацрт Националната ИКТ Стратегија 2023-2027 и обезбеденото  учество во програмата Дигитална Европа,  финансирана од ЕУ, за доближување на дигиталната технологија до бизнисите, граѓаните и јавната администрација и забрзување на економското закрепнување; на проширувањето на Системот за Централен регистар на население со функционалности кои овозможуваат брза интеграција со системот на Државната изборна комисија; на зголемениот број на дигитални услуги на Националниот портал за е-услуги (227); на софтверот за дигитализација на регистри, кој ќе помогне во забрзување на процесот на дигитализација на регистрите од институциите, а кој е развиен во рамки на проектот ИПА 2017: Подобрување на еВлада , на Платформата за интероперабилност на која можност за размена на податоци и информации имаат 52 институции, вклучително и приватни компании работи и на развојот на 135 нови електронски услуги.

Во април се одржа **втората јавна расправа за Предлог законот за** изменување и дополнување на Законот за аудио и аудиовизуелни медиумски услуги**.[[11]](#footnote-11)** Во процесот, покрај МИОА, учествуваат и  Агенцијата за Аудио и Аудиовизуелни медиумски услуги, Министерство за правда, Министерство за труд и социјална политика и други засегнати институции и чинители, со помош од Европската Унија, преку ИПА проект односно инструментот за поддршка на европските интеграции (ЕУИФ). Со измените меѓу другото се предвидува создавање на правна рамка која ги опфаќа сите услуги што нудат аудиовизуелни содржини, без разлика која технологија се користи за пренесување на содржините. Дополнително, потребата за усогласување на националното законодавство со Директивата за АВМУ е поврзана и со учеството на Северна Македонија во програмата „Креативна Европа“ на Европската комисија.

Во мај Министерот за информатичко општество и администрација Азир Алиу,  заедно со Министерот за внатрешни работи Оливер Спасовски во Една точка за услуги (ЕТУ) Скопје, ја промовираа **услугата Е-државјанство**.[[12]](#footnote-12) Со оваа услуга граѓаните на Република Северна Македонија можат да добијат Уверение за државјанство во електронска форма на е-маил адреса и мобилен телефон. Со овозможувањето на оваа услуга е направен чекор напред кон целосната дигитализација на услугите кон граѓаните, а на овој начин се намалува корупцијата и чекањето ред пред шалтерите за издавањето на документи.

Во јуни министерот за Информатичко Општество и Администрација, Азир Алиу заедно со министерот за Здравство, Фатмир Меџити, првиот вицепремиер, Артан Груби, генералниот директор на Управата за водење на матичните книги, Емир Сулејмани и директорот на Гинекологија, д-р Башким Исмаили ја промовираа **новата е -услуга: електронска регистрација на новороденче**.[[13]](#footnote-13)  Преку оваа услуга родителите имаат можност да поднесат електронско барање за упис на нивното новороденче, без потреба за одење до шалтерите на УВМК.

Во јули во организација на Министерството за информатичко општество и администрација се одржа јавен настан „**Партнерство за отворена власт – Дијалог за Националниот акциски план 2024-2026“.**[[14]](#footnote-14) Со јавниот настан се одбележа официјалното отпочнување на новиот процес на ко-создавање на шестиот по ред Национален акциски план за партнертво за отворена власт 2024-2026. Настанот се одржа како дел од утврдените активности во Постапката за спроведување консултации со засегнати страни за креирање на нови приоритети и заложби во рамките на процесот „Партнерство за отворена власт” од страна на Советот за партнерство за отворена власт.

Во јули Министерството за информатичко општество и администрација организираше **јавна презентација и расправа за новиот нацрт-Закон за висока раководна служба**[[15]](#footnote-15) на која со јавноста беше споделено дека согласно утврденото во Приоритетната област 2. Јавна служба и управување со човечки ресурси од Стратегијата за реформа на јавната администрација (2023-2030), една од мерките за остварување на Посебната цел Деполитизација на администрацијата, е професионализација на високите раководни позиции со воспоставување на висока раководна служба во администрацијата. Беше потенцирано дека активно се работи на унапредување на законската рамка за професионализација на администрацијата, апаралелно со воспоставувањето на системот на висока раководна служба, во тек е процес на структурна реорганизација/оптимизација на јавниот сектор, кој ќе значи рационализација и намалување на бројот на високи раководни места, но едновремено и воспоставување на линии на отчетност на високите раководители.

Во септември Министерството за информатичко општество и администрација во соработка со СИГМА го организираа **настанот: ,,Современа, Ефикасна и Дигитализирана Јавна Администрација: Визија 2030**[[16]](#footnote-16). Испорака на поквалитетни јавни услуги за граѓаните и приватниот сектор на **кој беше презентирана новата** Стратегија за РЈА (2023-2030). На настанот беше презентиран процесот на изработка и механизмите за имплементирање и следење, како и клучните цели и приоритети до 2030 година по приоритетни области. Стратегијата е подготвена низ транспарентен и консултативен процес со вклучување на сите засегнати страни. Претседателот на Владата на Република Северна Македонија Димитар Ковачевски, имаше воведно видео обраќање, при што истакна дека пред граѓаните се презентира готов документ за реформа на јавната администрација до 2030 година, со прецизни насоки за реформските зафати и конечно обезбедување на современа, ефикасна и дигитализирана јавна администрација според европските пракси и регулативи.

Во декември заменик министерот за информатичко општество и администрација говореше на панелот: **,,Важноста на иницијативата за раководни и управувачки функции во пошироката рамка на реформа на јавната администрација**, на настанот организиран по повод иницијативата на Светската здравствена организација за зајакнување на раководната и управувачка функција на Министерството за здравствo на која говореше за интензивните активности на МИОА во однос на законската регулатива и спроведувањето реформи со кои ќе се унапреди функционирањето на институциите во корист на граѓаните.[[17]](#footnote-17)

Министерството за информатичко општество и администрација во тесна соработка со Советот за Партнерство за отворена власт и Мрежата на граѓански организации за Партнерство за отворена власт подготви **нацрт Национален Акциски план за Партнерство за отворена власт 2024-2026 година**.[[18]](#footnote-18) Преку оваа глобална иницијатива, Република Северна Македонија преку пет акциски планови (2012-2014; 2014-2016; 2016-2018, 2018-2020 и 2021-2023) има постигнато значајни постигнувања во различни важни области вклучително фискалната транспарентност и отворени финансии, соработката со граѓанското општество, пристапот до информации од јавен карактер, партиципативното креирање на политики, јавни услуги, поволна правна средина за социјални договори, отворени податоци, спречувањето на корупцијата, јавните набавки, транспарентноста на локално ниво, пристапот до правда и климатски промени.

1. http://www.sigmaweb.org/publications/monitoring-reports.htm [↑](#footnote-ref-1)
2. 11-12.05.2023 за вработените во Генералниот секретаријат, 24-25.11.2023 и 26-27.11.2023 за ресорните министерства [↑](#footnote-ref-2)
3. „Службен весник на РСМ“ бр.122/22 [↑](#footnote-ref-3)
4. http://www.sigmaweb.org/publications/monitoring-reports.htm [↑](#footnote-ref-4)
5. Согласно податоците од Извештајот за работа на Агенцијата за администрација за 2023 година, во текот на годината се објавиле 437 344 781 јавни огласи. со објавување на одлука за избор завршени се 320 268 588 јавни огласи. Број на избрани кандидати 738 446 1184 [↑](#footnote-ref-5)
6. Согласно податоците од Извештајот за работа на Агенцијата за администрација за 2022 година, во текот на годината на јавните огласи се пријавиле вкупно 16237 кандидати, додека на интерните огласи се пријавиле вкупно 1119 кандидати, или на сите огласи (интерни и јавни) се пријавиле вкупно 17356 кандидати. По завршување на постапките по јавен оглас биле поднесени 97 жалби, додека по завршување на постапките за унапредување биле поднесени 17 жалби, или вкупно по одлуки по јавен и интерен оглас биле поднесени вкупно 114 жалби. [↑](#footnote-ref-6)
7. Види <https://mioa.gov.mk/?q=mk/node/2103> [↑](#footnote-ref-7)
8. Види <https://mioa.gov.mk/view-press-rls-all429.nspx> [↑](#footnote-ref-8)
9. Види <https://www.mioa.gov.mk/mk-MK/news/predlog-zakonot-za-sistemot-na-plati-vo-javniot-sektor-objaven-na-ener-4524.nspx> [↑](#footnote-ref-9)
10. Види <https://www.mioa.gov.mk/mk-MK/news/zamenik-ministerot-bajdevski-ucestvuvashe-na-panelot-1-eu-integracii-i-reformski-procesi-vo-ramki-na-godishnata-konferencija-godina-na-novi-moznosti-4551.nspx> [↑](#footnote-ref-10)
11. Види <https://www.mioa.gov.mk/mk-MK/news/odrzana-vtorata-javna-rasprava-za-predlog-zakonot-za-audio-i-audiovizuelni-mediumski-uslugi-4639.nspx> [↑](#footnote-ref-11)
12. Види <https://www.mioa.gov.mk/mk-MK/news/pokana-do-mediumi.nspx> [↑](#footnote-ref-12)
13. Види <https://www.mioa.gov.mk/mk-MK/news/pokana-promocija-na-novata-onlajn-usluga-elektronska-registracija-na-novorodence.nspx> [↑](#footnote-ref-13)
14. Види <https://www.mioa.gov.mk/mk-MK/news/odrzan-javen-nastan---partnerstvo-za-otvorena-vlast-%E2%80%93-dijalog-za-nacionalniot-akciski-plan-2024-2026.nspx> [↑](#footnote-ref-14)
15. Види <https://www.mioa.gov.mk/mk-MK/news/aliu-aktivno-rabotime-na-unapreduvane-na-zakonskata-ramka-za-profesionalizacija-na-administracijata-odrzana-javna-rasprava-za-nacrt-zakonot-za-visoka-rakovodna-sluzba.nspx> [↑](#footnote-ref-15)
16. Види <https://www.mioa.gov.mk/mk-MK/news/mioa-ja-prezentirase-novata-strategija-za-rja-2023-2030-za-sovremena-efikasna-i-digitalna-javna-administracija-spored-evropskite-praksi-i-regulativi.nspx> [↑](#footnote-ref-16)
17. Види <https://www.mioa.gov.mk/mk-MK/news/bajdevski-reformskite-procesi-ke-pridonesat-kon-zajaknuvane-na--efikasnosta-transparentnosta-i-odgovornosta-na-javnata-administracija.nspx> [↑](#footnote-ref-17)
18. Види <https://www.mioa.gov.mk/mk-MK/news/nacrt-nacionalen-akciski-plan-za-partnerstvo-za-otvorena-vlast-2024-2026-godina.nspx> [↑](#footnote-ref-18)